Source: https://beta.e-justice.europa.eu/355/HU/maintenance_obligations?PORTUGAL&action=printMS&member=1
Timestamp: 2019-08-22 01:00:15
Document Index: 840526

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'Bíróság ', 'Bíróság ', 'bíróság ', 'bíróság\n', 'bíróság ', 'bíróság ', 'bíróság\n', 'bíróság ', 'bíróság ', 'bíróság\n', 'bíróság ', 'bíróság ']

A 27. cikk (1) bekezdése tekintetében:
– a gyermekeket (tekintet nélkül arra, hogy kiskorúak-e) és a házastársakat érintő tartási ügyek esetén a családjogi és a kiskorúak ügyeivel foglalkozó bíróság (Juízo de Família e Menores) folytatja le az eljárást, ha van ilyen. Ha nincs, a helyi bíróság polgári szekciója (Juízo Local Cível) rendelkezik hatáskörrel, vagy, ennek hiányában a helyi bíróság általános tanácsa (Juízo Local de Competência Genérica),
– minden egyéb, vérszerinti- vagy házastársi kapcsolaton alapuló családi viszonyból eredő tartási ügyben a helyi bíróság polgári szekciója — ha van ilyen —, vagy a helyi bíróság általános tanácsa rendelkezik hatáskörrel.
A 3. cikk (2) bekezdése tekintetében a Fellebbviteli Bíróság (Tribunal da Relação) rendelkezik hatáskörrel.
A jogorvoslat tárgyában hozott határozatot csak a Legfelsőbb Bíróság előtt (Supremo Tribunal de Justiça) lehet megtámadni.
A 19. cikk (1) bekezdésének a) pontja tekintetében:
– felülvizsgálati eljárásra a polgári perrendtartás 696. cikkének e) pontjában meghatározott rendkívüli felülvizsgálati eljárás keretében van lehetőség.
A 19. cikk (1) bekezdésének b) pontja tekintetében:
– felülvizsgálati eljárásra a polgári perrendtartás 696. cikkének e) pontjában és a 140. cikkében meghatározott rendkívüli felülvizsgálati eljárás keretében van lehetőség.
Fellebbezések ügyében a megtámadott határozatot hozó bíróság jár el (polgári perrendtartás 697. cikkének (1) bekezdése).
Portugália központi hatósága jelen rendelet értelmében az alábbi kormányzati szerv:
Igazságügyi igazgatásért felelős főigazgatóság (Direção-Geral da Administração da Justiça)
Honlap: http://www.dgaj.mj.pt/DGAJ/sections/home; http://www.cji-dgaj.mj.pt
A gyermekekkel szembeni tartási kötelezettséggel kapcsolatos ügyekben, függetlenül attól, hogy a gyermek kiskorú-e, a hatáskörrel rendelkező bíróság
– a családjogi és a kiskorúak ügyeivel foglalkozó bíróság – ha van ilyen, ha nincs, a hatáskörrel rendelkező bíróság a végrehajtási ügyekben eljáró tanács (Juízo de Execução).
A házastársak közötti tartási kötelezettséggel kapcsolatos ügyek esetén a hatáskörrel rendelkező bíróság
– a családjogi és a kiskorúak ügyeivel foglalkozó bíróság – ha van ilyen, ha nincs, a hatáskörrel rendelkező bíróság a végrehajtási ügyekben eljáró tanács.
A vérszerinti- vagy házastársi kapcsolaton alapuló családi viszonyból eredő tartási kötelezettséggel kapcsolatos ügyekben hatáskörrel rendelkező bíróság
– a végrehajtási ügyekben eljáró tanács – vagy, ha nincs ilyen,
– a központi bíróság polgári szekciója (Juízo Central Cível) rendelkezik hatáskörrel az 50 000 eurónál nagyobb összegű keresetek esetében, vagy
– az általános tanács, vagy – ha van ilyen – a központi bíróság polgári tanácsa az 50 000 euró vagy annál alacsonyabb összegű keresetek esetében.
A 20., 28. és 40. cikkben említett dokumentumok fordítása céljából elfogadott nyelv a portugál.
A központi hatóság által az 59. cikkben említett más központi hatóságokkal való kommunikáció céljából elfogadott nyelvek a portugál, az angol és a francia.